Зарқын Тайшыбай, М. Қозыбаев атындағы Солтүстік Қазақстан мемлекеттік университетінің профессоры

Ғылымның адал ұлы еді

Қыдырма Тоқмырзин мектеп бітіргеннен кейін өзі таңдаған химия мамандығы бойынша жоғары білім алып, бар өмірін ғылым мен оқытушылыққа арнаған адал азамат. Белгілі ғалыммен 16 жыл көрші болдым, осынша уақыт бір жерде иық тірестіре еңбек еттік. Қызылжардағы шағын институттың университет дәрежесін алып, қанатын кеңге жайғанының, ұйымшылдығы жарасқан улкен ұжымның қалыптасқанының куәгері болдық. Қазақстанның бір қиырындағы білім мен ғылым, өнер мен мәдениет ошағының өркендеуіне үлес қосуға тырыстық.
2000 жылдың жазында, сонау қырғыз Алатауының бауырында, Ыстықкөлдің оңтүстік жағасында талантты жас маман Ғалымқайыр Мұтанұлы кездесіп, "Патриот, қазақшыл болсаңыз, маған көмектесіңіз. Петропавлда университет құрып жатырмын, ойданқырдан маман іздеп, бес профессор шақырып отырмын, алтыншысы өзіңіз болыңыз", - деген сөзін жерге тастай алмай, Қызылжарға көшіп келдім. Сонда алдымнан өзім бұрыннан білетін, өңшең сайдың тасындай іріктелген химиктер - Қыдырма Тоқмырзиң Ораз Құрманалиң медик - Елтай Зәркешев, тарихшы - Аманжол Күзембай сынды профессорлар шықты. Университеттің алғашқы ректоры Ғалымқайыр Мұтанов, одан екі жыл өткеннен кейін Оңдасын Әшімов бауырларымыз бастап, біз қостаған оқу орны аз-ақ жылда жайнап шыға келді. Мамандықтардың тең жартысы қазақша оқытылатын болды. Оқу орнында тұңғыш рет химия саласынан диссертациялық кеңес үйымдастырылды.
Бұл айтып отырғандарымның бәрі еліміз Тәуелсіздік алған алғашқы жылдардағы жігерлі жұмыстардың, табанды талпыныстардың нәтижелері еді. Осындай сын шақтарда, жылы орнын суытып, қазақ жерінің қиыр солтұстігінде жаңа турпатты білім-ғылым ордасын ұйымдастыруға жан сала кіріскен айтулы қайраткерлердің есімі ұмытылар ма? Уақыт өтеді, ұрпақ алмасады. Қатарымыз сиреп, келместің кемесіне аяқ салғандар артына қайырылмай аттанып жатыр. Міне, солардың бірі, кеше ғана арамызда жүрген жайдары жаң жақсы ағамыз Қыдырма Хамитұлы.
Қыдырма Тоқмырзин химия ғылымдарының докторы, Қазақстан Ұлттық ғылым академиясының академигі, соңғы 18 жылда М. Қозыбаев атындағы Солтүстік Қазақстан мемлекеттік университетінде кафедра меңгерді, білікті профессор-ұстаз ретінде сабақ берді, күрделі ғылыми зерттеулермен үзбей айналысты. Бүкіл саналы өмірін еліміздің жо-ғары мектебі мен химия ғылымына арнаған ғалым ағамыздың еңбек жолы өзі оқыған әл-Фараби атындағы Қазақ ұлттық университетінде басталып, Атырау мұнаи және газ техникалық университетінде жалғасты. Оның жемісті де жеңісті өмір сапары Қызылжарда үзілуге жазылыпты.
Ет жүректі пендеге мәңгілік өмір жоқ екенін біле тұрсақ та, салауатқа бай, сыпайы ағамыздың сәбидей пәк мінез-қылықтары еске түскенде, бұл жалғанның баянсыздығына өкінесің.
Қыдырма Хамитұлы адам баласының ала жібін аттамағай, қайырымы мол, тәу-бешіл қанағатшыл азамат болатын. Тіршіліктің нәрін де, сәнін де еңбектен ғана іздеп, содан тапқан ғалымның әр қадамы өзі қатарлыға өнеге болғандай. Қыдырманы білемін деушілер қанша болса, сонша адам оны сыйлап, кісілігіне, кішіпейілдігіне бас иген еді. Қатарымыздан алыстаған ағаның қымбат қадірін білдік пе, білмедік пе, ол арасы Аллаға ғана аян шығар, алайда, сәлеміміз түзу еді, бірімізді-біріміз сағынып тұратынбыз.
Қыдырма ағамыздың қазасы үстінде өзі көп жыл қызмет еткен оқу орнына, от-басына көңіл білдіріп, қайғы-уайым ар-қалап келген хаттардың бәрінің ұлы сарыны осындай болды. Солардың ішінде алыстағы Атыраудан жолданған мына лебіз көбімізге ой салды: "Қыдырма Хамитұлының тұлғалық қабілеті аса бай және сан қырлы болатын. Ғылымның адал ұлы және жанкешті ғалым ретінде оның есімі тарихқа алтын әріппен жазуға лайық. Қыдырма Хамитұлының есімі біріміздің жүрегімізде адал дос әрі жан жолдасымыз ретінде мәңгілік сақталса, екіншіміздің ардақты да құрметті ұстазымыз болған жарқын бейнесі көңіл төрінен орын алмақ", - деп жазыпты бұрынғы әріптестері.
Уақыт бір орнында тұрмайды, тіршілік керуені толастамайды, алға бастай береді. Бұл жалғанда сыйластыққа жетер қымбат қазына жоқ екенін мойындап, қысқа өмірде күнделікті қарым-қатынасымызға қылау түсірмесек деген тілек қана бар бізде.

